# Akranes

### Fra Wikipedia, den frie encyklopædi

Akranes er en by på vestkysten af Island 60 km nord for Reykjavík. Akranes udviklede sig fra et fiskerleje i 1800-tallet til en by med købstadsrettigheder i 1942 og er efter islandske forhold en gammel by med maleriske huse fra århundredeskiftet.

## [redigér] Undervisning

Der er to grundskoler i Akranes, Vestlandets integrerede gymnasium og tre børnehaver.

## [redigér] Erhvervsliv

Akranes har sygehus, plejehjem, mange fiskevirksomheder og en moderne havn, fiskeflåde og et reparationsskibsværft, der endvidere fremstiller udstyr til fiskeindustrien. 1942 bygger den islandske stat en cementfabrik i byen og 1979 bygges kiselmalmfabrikken på Grundartangi som fremstiller kiselmalm til eksport. I 1998 startede produktionen af aluminium hos Nordural på Grundartangi. Handelen udviklede sig hastigt, fordi den ikke kun tjente beboerne i Akranes, men også egnen omkring byen på grund af de dårlige trafikale forbindelser til Reykjavík. Byen har overvejene små forretninger med sin egen hyggelige atmosfære, et hotel og flere restauranter. Den 11. juli 1998, åbnede en 5,50 km lang tunnel under Hvalfjörður, som forkortede afstanden mellem Akranes og Reykjavík med 60 kilometer.

Havnen Akranes, Island

## [redigér] Historie

Byens historie går helt tilbage til landnamstiden, da keltere bosatte sig på dette sted omkring år 880. Næssets yderste gren er fra gammel tid blevet kaldt Skagi (Skagen) og senere Skipaskagi.

- 1650 begyndte Brynjólfur Sveinsson, der var biskop i Skálholt, at drive fiskeri fra den lille vig Steinsvör i Akranes og da opstår den første antydning af en fiskerby i Island.
- 1864 blev Akranes autoriseret som handelssted.
- 1882 Skilmannahreppur og Innri-Akraneshreppur udskilles fra byen og dannede deres egne kommuner.
- 1896 blev kirken fra landsnamsgården Gardar flyttet ned til Akranes. Sent i det nittende århundrede blev Akranes landkommune opdelt i Indre Akranes kommune, hvor landbruget var det vigtigste erhverv, og Ydre Akranes kommune, hvor erhvervslivet drejede sig om fiskeri og handel.

## [redigér] Seværdigheder

Se fyrtårnet fra 1918 og nyd udsigten over byen og havet. Egnsmuseet Garðar beskriver egnens historie og det daglige liv syd for fjeldkæden Skarðsheiði. På museet findes der tillige en slup med navnet Sigurfari, som er den eneste eksisterende kutter, til minde om et bemærkelsesværdigt kapitel i Islands skibs- og fiskerihistorie.

I nærheden af byen er der et plantageområde, med en 18 hullers golfbane som nabo.

## [redigér] Indbyggere 1920 - 2005

dato | indb.
--- | ---
1. dec. 1920: | 928
1. dec. 1997: | 5.127
1. dec. 2003: | 5.582
1. dec. 2004: | 5.655
1. dec. 2005: | 5.782

## [redigér] Eksterne henvisninger

- Turistinformation: Egnsmuseet Garðar. Telefon +-354-431-5566 info@akranes.is
- Købstaden Akranes
- Kort

Hentet fra "http://da.wikipedia.org../../../a/k/r/Akranes.html"

Kategorier: Islandske byer | Island

##### Views

- Artikel
- Diskussion
- Nuværende version

##### Søg

##### Andre sprog

- Български
- Deutsch
- English
- Español
- Français
- Ido
- Íslenska
- Italiano
- 日本語
- Lietuvių
- Plattdüütsch
- Nederlands
- Norsk (bokmål)
- Polski
- Português
- Svenska
- 中文